ప్రవీణ్ కుమార్ నిషాద్

ప్రవీణ్ కుమార్ నిషాద్ (జననం 19 ఫిబ్రవరి 1989) భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో సంత్ కబీర్ నగర్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం  
ప్రవీణ్ కుమార్ నిషాద్ తన తండ్రి సంజయ్ నిషాద్ అడుగుజాడల్లో రాజకీయాల్లోకి వచ్చి 2018లో గోరఖ్‌పూర్‌ నియోజకవర్గానికి జరిగిన ఉప ఎన్నికలో సమాజ్‌వాదీ పార్టీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఉపేంద్ర దత్ శుక్లాను 21,961 ఓట్ల తేడాతో ఓడించి తొలిసారి లోక్‌సభ సభ్యుడిగా ఎన్నికయ్యాడు. ఆయన ఆ తరువాత 2019లో భారతీయ జనతా పార్టీలో చేరి, సంత్ కబీర్ నగర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి సమీప ప్రత్యర్థి బీఎస్‌పీ అభ్యర్థి భీష్మ శంకర్ తివారీపై 35,749 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.  

ప్రవీణ్ కుమార్ నిషాద్ 2024 లోక్‌సభ ఎన్నికలలో సంత్ కబీర్ నగర్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి సమీప ప్రత్యర్థి  ఎస్‌పీ అభ్యర్థి లక్ష్మీకాంత్ నిషాద్ చేతిలో 92,170 ఓట్ల తేడాతో ఓడిపోయాడు.

మూలాలు 	 

వర్గం:1989 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:17వ లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు